தாவீது மாக்மிலன்

தாவீது மாக்மிலன் (David MacMillan, டேவிட் மேக்மிலன், பிறப்பு: 16 மார்ச் 1968) இசுக்காட்லாந்தைச் சேர்ந்த வேதியியலாளரும், பிரின்ஸ்டன் பல்கலைக்கழகத்தின் பேராசிரியரும் ஆவார். இவர் 2010 முதல் 2015 வரை பிரின்சுடன் பல்கலைக்கழக வேதியியல் துறையின் தலைவராகப் பணியாற்றினார். இவர் 2021 ஆம் ஆண்டு வேதியியலுக்கான நோபல் பரிசை "சீரொருமையற்ற வேதிப்பொருள்களை உருவாக்கும் உயிர்க்கரிம வினையூக்கிகளைக் கண்டுபிடித்து வளர்த்தெடுத்தமைக்காக" பெஞ்சமின் இலிசுத்துடன் பகிர்ந்து கொண்டார்.

கல்வியும், ஆய்வுப் பணியும் 

மாக்மிலன் வேதியியலுக்கான இளம் அறிவியல் பட்டத்தை கிளாஸ்கோ பல்கலைக்கழகத்தில் பெற்றுக் கொண்டார். 1990 இல், அமெரிக்கா சென்று கலிபோர்னியா பல்கலைக்கழகத்தில் பேராசிரியர் லாரி ஓவர்மேனின் வழிகாட்டலில் பட்டப்பின்படிப்பை மேற்கொண்டார். முனைவர் பட்டத்தை 1996 இல் பெற்றுக் கொண்டார். அதன் பின்னர், மாக்மிலன் ஆர்வர்டு பல்கலைக்கழகத்தில் பணியாற்றினார். முனைவர் பட்டத்திற்குப் பின்னரான படிப்பு  எதிர் உருவமை வினையூக்கிகளைப் பற்றியதாக இருந்தது, குறிப்பாக Sn(II) இல் இருந்து பெறப்பட்ட பைசோக்சசோலைன் வடிவமைப்பும் வளர்ச்சியும் ஆகும். கலிபோர்னியா பல்கலைக்கழகம் (பெர்க்லி) (1998), கலிபோர்னியா தொழில்நுட்பக் கழகம் (2000) ஆகியவற்றிலும் ஆய்வுகளை மேற்கொண்டுள்ளார். 2006 இல் பிரின்ஸ்டன் பல்கலைக்கழகத்தில் பேராசிரியப் பணியை ஆரம்பித்தார்.

2010 முதல் 2014 வரை மாக்மிலன் வேதியியலுக்கான வேந்திய சங்கம் வெளியிடும் கெமிக்கல் சயன்சு ஆய்விதழின் தலைமை தொகுப்பாசிரியராகப் பணியாற்றினார்.

மேற்கோள்கள்

வெளி இணைப்புகள் 
 

1968 பிறப்புகள்
பிரித்தானிய வேதியியலாளர்கள்
வாழும் நபர்கள்
நோபல் வேதியியற் பரிசு பெற்றவர்கள்
கரிம வேதியியலாளர்கள்
இசுக்காட்லாந்து வேதியியலாளர்கள்
நோபல் பரிசு பெற்ற பிரித்தானியர்கள்